CELEX: 62014TN0693
Language: hu
Date: 2014-09-24 00:00:00
Title: T-693/14. sz. ügy: 2014. szeptember 24-én benyújtott kereset – Hamr Sport kontra Bizottság

12.1.2015   
            
            
               HU
            
            
               Az Európai Unió Hivatalos Lapja
            
            
               C 7/36
            
         2014. szeptember 24-én benyújtott kereset – Hamr Sport kontra Bizottság
   (T-693/14. sz. ügy)
   (2015/C 007/40)
   Az eljárás nyelve: cseh
   
      Felek
   
   
      Felperes: Hamr Sport a.s. (Prága, Csehország) (képviselő: T. Capoušek ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a Bizottság 2014. június 11-i határozatát (S.A.33575 – non-profit sportlétesítmények) érvénytelennek;
            
         
               —
            
            
               semmisítse meg az Európai Bizottság megtámadott határozatát; és
            
         
               —
            
            
               utalja vissza az ügyet az Európai Bizottságnak további vizsgálat és a leírt helyzetben jogorvoslati intézkedések elfogadása céljából.
            
         
      Jogalapok és fontosabb érvek
   
   Keresete alátámasztása érdekében a felperes a következő jogalapokra hivatkozik.
   
               1.
            
            
               A megtámadott határozat nem helyes, mert az alperes a megtámadott határozat elfogadását megelőző eljárásban nem megfelelően vizsgálta meg a felperes összes bizonyítékát és állítását, különös tekintettel arra, hogy bizonyították-e jogellenes állami támogatás fennállását.
            
         
               2.
            
            
               Az alperes a megtámadott határozatban tett megállapítása céljából nem hivatkozhat az EUMSZ 107. cikk (3) bekezdésének c) pontjában foglalt kivételre, mivel e kivétel alkalmazásának feltételei és előzetes követelményei nem teljesülnek.
            
         
               3.
            
            
               Jogi személy lévén (mint kereskedelmi társaság) a felperesnek nincs joga részt venni semmilyen, az Oktatási, Ifjúsági és Sportminisztérium által nyújtott támogatást odaítélő eljárásban, még akkor sem, ha gyakorlatilag ugyanazon a piacon működik, mint a versenytársai, és ugyanazon célcsoport személyeit – kedvezményezettek – támogatja (akik szintén azonosak az általános/közérdek tekintetében).